Un ministru polonez spune că Polonia nu ar trebui să rămână în UE cu orice preț.
Polonia vrea să fie în continuare membră a Uniunii Europene, dar "nu cu orice preţ". Polonia are o serie de dispute cu Uniunea Europeană pe tema situaţiei sistemului judiciar. Doar 17% dintre cetăţenii polonezi sunt favorabili retragerii ţării din Uniunea Europeană.
Polonia vrea să fie în continuare membră a Uniunii Europene, dar "nu cu orice preţ", afirmă ministrul polonez al Justiţiei, Zbigniew Ziobro, referindu-se la disputele dintre Guvernul de la Varşovia şi Bruxelles privind situaţia din sistemul judiciar, informează site-ul Politico.eu."Eu sunt un opozant puternic al concesiilor în faţa şantajului ilegal exercitat de Uniunea Europeană prin intermediul Curţii Europene de Justiţie", a declarat Zbigniew Ziobro într-un interviu acordat publicaţiei Rzeczpospolita."Ideea că Uniunea Europeană este unchiul bun şi ne dă bani, ideea că noi ar trebui să acceptăm toate cererile cu orice preţ este propagandă falsă", a adăugat Zbigniew Ziobro, subliniind că Polonia trebuie să rămână în Uniunea Europeană, dar "nu cu orice preţ".Polonia are o serie de dispute cu Uniunea Europeană pe tema situaţiei sistemului judiciar. Comisarul european al Justiţiei, Didier Reynders, a fixat termanul-limită de 16 august până la care Polonia ar trebui să aplice o hotărâre a Curţii de Justiţie a Uniunii Europene. Polonia trebuie să dizolve un organism disciplinar judiciar, deoarece ar afecta "independenţa şi imparţialitatea" justiţiei. Activitatea organismului vizat de critici a fost suspendată parţial joi, printr-o decizie a Curţii Supreme de Justiţie de la Varşovia.Conform unui sondaj de opinie efectuat recent, doar 17% dintre cetăţenii polonezi sunt favorabili retragerii ţării din Uniunea Europeană.